open-index/open-wikipedia-markdown huggingface dataset:
Անգեդոնիա

**Անգեդոնիա** ( բացասական նախածանց +  «հաճույք»), հաճույք ստանալու ունակության անկում կամ կորուստ ուղեկցվում է դրան հասնելու գործունեության կորստով։ Անգեդոնիան չունի մոտիվացիա այն գործողությունների համար, որոնք սովորաբար հաճելի են՝ ներառյալ սպորտը, հոբբին, երաժշտությունը, սեռական ակտիվությունը և սոցիալական շփումները։

Անգեդոնիան հոգեբանության ախտաբանական վիճակ է։ Սովորաբար նկատվում են հոգեբուժական խանգարումներ, ինչպիսիք են դեպրեսիան, շիզոֆրենիան, տագնապային խանգարումը, հետվնասվածքային սթրեսը, ապաանձնավորումը և անհատականության որոշ խանգարումներ։ Հատկապես տարածված է խոշոր դեպրեսիայի ժամանակ։ Դա կարող է լինել նաև նեյրոլեպտիկ թերապիայի կողմնակի ազդեցություն։ Անգեդոնիան սովորաբար կապված է դոֆամիներգիկ համակարգի խաթարման կամ ցիրկադային ռիթմերի խաթարման հետ։

Տերմինը 1886 թվականին առաջարկել է Թեոդյուլ Արման Ռիբոն լյարդի հիվանդությունները նկարագրելիս: Հետագայում օգտագործել են Բլեյլերը և Կրեպելինը` շիզոֆրենիայի հուզական թերությունը նկարագրելու համար։ Նմանատիպ «սոցիալական ագնոզիա» տերմինը հոգեվերլուծության մեջ ներդրել է Վիլհելմ Ռայխը։

## Ծանոթագրություններ

Կատեգորիա:Հոգեբանություն
Կատեգորիա:Ախտանիշներ
Կատեգորիա:Հոգեբուժություն
Կատեգորիա:Հոգեկան հիվանդություններ
Կատեգորիա:Հոգեախտաբանություն
Կատեգորիա:Հույզեր
Կատեգորիա:Հոգեկան վիճակներ
Կատեգորիա:Աֆեկտիվ խանգարումներ
Թուրլոու Քերոլան

**Թուրլոու Քերոլան** (, , ), իռլանդացի կույր թափառական տավղահար, երգիչ, պոետ և կոմպոզիտոր, ով իռլանդական տավղային երաժշտության մեջ մտցրեց բարոկկո երաժշտության ոճը։

## Կենսագրություն
Թուրլոու Քերոլանը ծնվել է 1670 թվականին, ֆերմերի ընտանիքում, Միթ երկրամասի Նոբբեր գյուղից ոչ հեռու, սակայն շուտով նրա հայրը աշխատանքի անցավ Ռոսկոմոն երկրամասի Բալլիֆարնան գյուղում, ինչը հնարավորություն տվեց Թուրլոուին կրթություն ստանալ։ 18 տարեկան հասակում նա կուրացավ ծաղիկից, և, հոր գործատուի աջակցությամբ դառնալով թափառական երաժիշտ, 1691 թվականից սկսեց ձիով ճամփորդել Իռլանդիայով մեկ և իրեն հյուրընկալածների համար երգեր ստեղծել։ Նրա արվեստի երկրպագուների շարքում կային նաև իռլանդացի նշանավոր հասարակական գործիչներ, որոնց թվում նաև Ջոնաթան Սվիֆթը։
1720 թվականին Քերոլանը ամուսնացավ Մերի Մագուայրի հետ և հաստատվեց Լիտրիմ երկրամասի Մոհիլլոմ գյուղում, նրանք ունեցան 6 աղջիկ և 1 տղա։ Կնոջ մահից հետո, 1733 թվականին նա վերադարձավ Բալլիֆարնան, որտեղ էլ մահացավ 1738 թվականին, թաղվեց ընտանեկան գերեզմանատանը։ Մահվանից քիչ առաջ նա ստեղծել էր իր վերջին՝ գործիքային երաժշտությունը՝ «Carolan's Farewell to Music», որն ավելի մոտ էր ժողովրդական երաժշտությանը։

## Ստեղծագործություն
Քերոլանը փորձում էր ավանդական տավղային հեղինակային երաժշտությունն ու այդ ժամանակների եվրոպական պրոֆեսիոնալ երաժշտության հաջողությունները համատեղել։ Նրա երաժշտության մի մասը ստեղծվեց Կորելիի, Վիվալդիի և Ֆրանչեսկո Ջեմինիանիի ազդեցությամբ, սակայն հարմոնիզացիան, այնուամենայնիվ, պահպանեց ազգային տարրերը։ Իր արվեստում Քերոլանը մոտեցրեց ժողովրդական և պրոֆեսիոնալ երաժշտությունները, որոնք իրարից հեռացել էին միջնադարում։
Իրեն վերագրվող 213 մեղեդիներից շատերի համար գրված են նաև տեքստեր հենց Քերոլանի կողմից։ Դրանք բոլորը իռլանդերեն են, բացի մեկ անգլերենից, և վերնագրված են այն մարդկանց պատվին, ով այդ օրը հյուրընկալել է Քերոլանին։

## Հիշատակ
Քերոլանի մեղեդիները մեզ են հասել որդու կողմից Դուբլինում 1748 թվականին հրատարակված գրքի շնորհիվ։ 20-րդ դարի կեսերին Քերոլանի երաժշտությունը, որը մինչ այդ պահպանված էր միայն ժողովրդի մեջ, ունեցավ հանրային և պաշտոնական ընդունելություն։ 1986 թվականին Մոհիլլում նրա հիշատակին կանգնեցվեց հուշարձան։ Կիդյուում, նրա գերեզմանից ոչ հեռու ամենամյա փառատոն է անցկացվում և տավղահարների ամառային դպրոց։ Քերոլանը պատկերված է իռլանդական 50 ֆունտանոց թղթադրամի, ինչպես նաև մի շարք նամականիշների վրա։ Նրա արվեստը մեծ հռչակ է վայելում Իռլանդիայում և աշխարհի տավղահարների շրջանակում, այժմ նա համարվում է իռլանդացի մեծագույն կոմպոզիտորներից մեկը։ Քերոլանը դարձել է ժողովրդական առասպելների և անեկդոտների սիրված կերպար։

## Ծանոթագրություններ

## Արտաքին հղումներ

Կատեգորիա:Իռլանդացի գրողներ
Կատեգորիա:Կույր երաժիշտներ
Կատեգորիա:Տավղահարներ
Կատեգորիա:Իռլանդացի երգիչներ
Կատեգորիա:Իռլանդացի բանաստեղծներ
Կատեգորիա:Բանաստեղծներ այբբենական կարգով
Անդրանիկ Մելքումյան

**Անդրանիկ Արշակի Մելքումյան** (), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1942):

## Կենսագրություն
Անդրանիկ Մելքումյանը ծնվել է 1918 թվականին, Գորիսի շրջանի Տեղ գյուղում։ 1937 թվականին գերազանց գնահատականներով ավարտել է Գորիսի մանկավարժական տեխնիկումը և աշխատանքի անցել Տեղ գյուղի միջնակարգ դպրոցում, դասավանդել է հայոց լեզու և գրականություն։ 1939 թվականին մանկավարժական աշխատանքը շարունակել է շրջանի Խնածախի միջնակարգ դպրոցում։

1939 թվականի դեկտեմբերին զորակոչվել է զինվորական ծառայության։ 1941 թվականին էքստեռն կարգով հանձնել է ռազմական ուսումնարանի քննությունները, լեյտենանտի կոչումով մեկնել է ռազմաճակատ։ Մասնակցել է Լենինգրադի հերոսական պաշտպանության մարտերին։ 1942 թվականին Անդրանիկը մարտադաշտում ընդունվել է կոմունիստական կուսակցության շարքերը։ Խիզախության համար պարգևատրվել է Կարմիր աստղի շքանշանով և մի շարք մեդալներով։ 1944 թվականի նոյեմբերին Անդրանիկը ծանր վիրավորվել է և զորացրվել։

Վերադառնալով հայրենի գյուղ, երկար տարիներ աշխատել է սկզբնական կուսակցական կազմակերպության քարտուղար, ապա՝ գյուղական խորհրդի գործկոմի նախագահ։

## Մահ
Անդրանիկ Մելքումյանը մահացել է 1983 թվականին։

## Պարգևներ
* Կարմիր աստղի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Եզեկ Նալբանդյան

**Եզեկ Խաչատուրի Նալբանդյան** (), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1939):

## Կենսագրություն
Եզեկ Նալբանդյանը ծնվել է 1918 թվականին, Թումանյանի շրջանի Օձուն գյուղում։ 1936 թվականին ավարտել է Օձունի միջնակարգ դպրոցը և ուսուցիչ նշանակվել Ճոճկան գյուղում, միաժամանակ սովորել է Երևանի հեռակա մանկավարժական ինստիտուտում։ 1939 թվականին ընդունվել է կոմունիստական կուսակցության շարքերը։

Նալբանդյանը բանակ զորակոչվել է 1940 թվականին։ Պատերազմական գործողություններին մասնակցել է 1941 թվականին Մարիոպոլի շրջանում։ Մասնակցել է Ռոստովի պաշտպանությանը, որտեղ և վիրավորվել է։ Հոսպիտալում բուժվելուց հետո կրկին մեկնել է գործող բանակ, մասնակցել է Գորյաչի Կլյուչի շրջանում ծավալված կռիվներին, վիրավորվել է և տեղափոխվել հոսպիտալ։ 1943 թվականին Նալբանդյանը գործուղվել է Իվանովոյի ռազմաքաղաքական ուսումնարանը, որն ավարտելուց հետո լեյտենանտի կոչումով մեկնել է գործող բանակ։ Մասնակցել է Ուկրաինայի, Լեհաստանի և Չեխոսլովակիայի ազատագրման մարտերին և մի քանի անգամ վիրավորվել է։ Նալբանդյանը պարգևատրվել է Հայրենական պատերազմի առաջին աստիճանի շքանշանով։

Նալբանդյանը բանակից զորացրվել է 1947 թվականին, վերադարձել հայրենի շրջանը, անցել ուսուցչական աշխատանքի։ Ավարտել է ՀԿԿ Կենտկոմին կից 2-ամյա կուսակցական դպրոցը և աշխատանքի անցել ներքին գործերի նախարարության մարմիններում։ 1952 թվականին ավարտել է Երևանի Խաչատուր Աբովյանի անվան մանկավարժական ինստիտուտի պատմության ֆակուլտետը։ 1971 թվականին Նալբանդյանը կրկին անցել է մանկավարժական աշխատանքի։ Եղել է Երևանի Մաքսիմ Գորկու անվան դպրոցի զինղեկը։

## Պարգևներ
* Հայրենական պատերազմի առաջին աստիճանի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Արամ Նիկողոսյան

**Արամ Երեմի Նիկողոսյան** (), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ։

## Կենսագրություն
Արամ Նիկողոսյանը ծնվել է 1916 թվականին, Կամոյի շրջանի Նորատուս գյուղում։ Մանկավարժական ուսումնարանն ավարտելուց հետո Նիկողոսյանն ուսուցչական աշխատանքի է անցել Իջևանի շրջանի Գանձաքար գյուղի միջնակարգ դպրոցում։ Նույն տարում ընդունվել է Երևանի հեռակա մանկավարժական ինստիտուտի մաթեմատիկայի ֆակուլտետը։  Ինստիտուտը չավարտած մեկնել է բանակ։

Նիկողոսյանի զորամասը մասնակցել է Մոսկվայի, Ստալինգրադի, Օրյոլ-*[[Կուրսկ]]ի [[Կուրսկի ելուստ|աղեղի]]* ճակատամարտերին, Լեհաստանի ազատագրմանը, հաղթանակը տոնել է Արևելյան Պրուսիայում։ Նիկողոսյանը կոմունիստական կուսակցության շարքերը ընդունվել է բանակում։ Պարգևատրվել է «Արիության համար», «Մարտական ծառայությունների համար», «Վարշավայի ազատագրման համար» և ուրիշ մեդալներով։

1946 թվականին Նիկողոսյանը զորացրվելով բանակից՝ շարունակել է ուսուցչական աշխատանքը, հայրենի  Նորադուզ գյուղի միջնակարգ դպրոցում։ Մի քանի տարի անց ավարտել է Երևանի հեռակա մանկավարժական ինստիտուտի պատմության ֆակուլտետը։ Շուրջ երեսուն տարի պատմություն է դասավանդել հայրենի գյուղում։

## Պարգևներ
* «Արիության համար» մեդալ
* «Մարտական ծառայությունների համար» մեդալ
* «Վարշավայի ազատագրման համար» մեդալ

## Ծանոթագրություններ

Կատեգորիա:Արիության մեդալակիրներ
Կատեգորիա:Հայ մանկավարժներ
Կատեգորիա:Ստալինգրադի ճակատամարտի հայ մասնակիցներ
Էսթեր Մալանգու

**Էսթեր Մալանգու** (), Հարավաֆրիկացի նկարիչ։

## Կենսագրություն
Էսթեր Մալանգուն ծնվել է 1935 թվականի նոյեմբերի 11-ին Հարավային Աֆրիկա Միդելբուրգ վարչական կենտրոնում։ Նա ապրում է Մպումալանգա նահանգի Վելտերվրեդ գյուղում։ Նդեբելեի ավանդույթի համաձայն, նրան նկարել սովորեցրել է տատիկն ու մայրը 10 տարեկանում։ Դեռահասության տարիքում Էսթեր Մալանգուն ձեռք է բերել պատի ավանդական նկարչության վարպետություն, որը կատարել են միայն նդեբելացի կանայք հատուկ առիթներով։

## Գործունեություն
Մալանգուն իր աշխատանքի շնորհիվ հայտնի է դարձել և սկսել պատվերներ ստանալ։ Մալանգուն հետզհետե սկսել է զարգացնել և նորարարել ավանդական դիզայնի և նկարչության տեխնիկան։ Ժամանակի ընթացքում սկսել է նկարները տեղափոխել կտավի և այլ նյութերի վրա։ Նկարչուհին ձեռք է բերել երկրպագուների մեծ լսարան։ Նա վերացական կերպով է պատկերել սովորական առօրյա իրերը։ Նա նկարել է ձեռքով՝ առանց նախնական չափումների և էսքիզների։ Բացի սեփական երկրից, Մալանգուն հանդես է եկել Ավստրալիաում, Ամերիկայում, Ճապոնիայում և եվրոպական շատ երկրներում ։ 1980-1991 թվականներին նա ապրում էր Բոտշաբելոյի բացօթյա թանգարանի տարածքում, որտեղ այցելուները կարող էին ծանոթանալ նդեբելեի մշակույթին։ Էսթեր Մալանգուն 1989 թվականին մասնակցել է հայտնի Փարիզի Պոմպիդու կենտրոնում գտնվող *Երկրի կախարդներ* ցուցահանդեսին։ Իր ստեղծագործական կարիերայի ընթացքում նա կիրառել է բազմերանգ երկրաչափական նդեբելե նմուշներ` սկսած մեքենաներից մինչև ինքնաթիռ։ Նման օրինակներից մեկը 1991 թվականն էր, երբ նրան խնդրեցին նոր *BMW 525i*- ի վրա կիրառել օրինակը։

## Ծանոթագրություններ

## Արտաքին հղումներ
* 

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Բնօրինակում անաղբյուր հոդվածներ
Կատեգորիա:Ժամանակակից նկարիչներ
Կատեգորիա:Հարավաֆրիկացի կանայք
Կատեգորիա:Հարավաֆրիկացիներ
Կատեգորիա:Հարավաֆրիկյան Հանրապետության մշակույթ
Ճանապարհ դեպի տուն (Ֆիլմ 2019)

**«Ճանապարհ դեպի տուն»** (), ռեժիսոր Չարլզ Մարտին Սմիթի ընտանեկան ֆիլմը. Գլխավոր դերը կրկնօրինակել է Բրայս Դալաս Հովարդը։

## Սյուժե
Լուկաս անունով մի տղան զբոսնելու ժամանակ գտնում է մի հմայիչ թափառող շնիկի և, խղճալով նրան, որոշում է նրան տանել իր տուն։ Գտնվածը, ում Բելլա էին անվանում, շատ սիրվեց տնեցիների կողմից՝ չնայած ակամայից փոխեց սովորական կենսաձևը․  երբեմն, իհարկե, լինում էին թափթփված խաղալիքներ և կրծած կոշիկներ, բայց նրա՝ ընտանիքում հայտնվելը բերեց ուրախություն։ Երբ շունը մեծացավ, սկսեց  օգնել տիրոջը աշխատանքում․ երիտասարդը նրան տանում էր վերականգնողական կենտրոն, որտեղ նա, ինչպես կարող էր, փորձում էր հանգստացնել և զվարճացնել մարդկանց, որոնք ընկել են փորձանքի մեջ՝ պարտադրելով նրանց ժպտալ և մոռանալ իրենց դժբախտությունների, ցավի և վերքերի մասին։ Մի անգամ, երբ Լուկասը աշխատանքի էր, Բելլան պատուհանին սկյուռ նկատեց, վազելով նրա հետեևից՝  չնկատեց, թե ինչպես մոլորվեց։ Լուկասը նրան գտավ, բայց այնուամենայնիվ նրան կենդանիների կացարան տեղափոխեցին։ Եթե Բելլային երկրորդ անգամ բռնեին, նրան սպանելու էին, այդ իսկ պատճառով Լուկասը որոշում է տեղափոխվել ուրիշ քաղաք։ Նա շանը տվեց իր ընկերուհու հորաքրոջը, մինչև այդ քաղաքում տուն չգտնի։ Բայց Բելլան շատ էր կարոտում և զգում էր, որ այն մարդը, որին նա սիրում է, տխրում է, հուսահատվում է և հավատում է իր վերադառնալուն։ Դրա համար նա փախչում է։ Նվիրված կենդանուն շատ երկար ճանապարհ էր սպասվում անցնել, սպասվում էր լինել մահվան եզրին, փրկել մարդկային կյանք և նոր ընկերներ ձեռք բերել կենդանական աշխարիհի ներկայացուցիչների շրջանում։ Նրան ուզում էին լավ մարդիկ որդեգերլ, բայց նա հասկանում էր, որ նա պետք է գնար, ինչպիսին երկար և վտանգավոր չթվար նրա ճանապարհը։

## Դերերում

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր խոսող կենդանիների մասին
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում Կոլորադոյում
Հենրի Սարդարյան

**Հենրի Տիգրանի Սարդարյան** (),  Մոսկվայի պետական ինստիտուտի Կառավարման և քաղաքականության ֆակուլտետի դեկան, քաղաքական գիտությունների դոկտոր։

## Կենսագրություն
Հենրի Սարդարյանը ծնվել է 1989 սեպտեմբերի 29-ին։ 2005 թվականին ընդունվել է Ռուսաստանի արտաքին գործերի նախարարության կառավարման միջազգային ինստիտուտը։ 2008 թվականին եղել է Ռուսաստանի արտաքին գործերի նախարարության պատվիրակության անդամ Մոսկվայի ինովացիոն կոնվենցիայում։ 2009 և 2010 թվականներին եղել է Երիտասարդ առաջնորդների  միջազգային ֆորումի համակազմակերպիչ։ Ավարտել է Ռուսաստանի արտաքին գործերի նախարարության կառավարման միջազգային ինստիտուտը։ 2011 թվականի սեպտեմբերից մինչև 2012 թվականաի  մայիս հանդես է եկել «Ռուսաստանի Դաշնության սահմանադրական իրավունք» դասախոսությունների դասընթացով։ 2014 թվականի մարտի 31–ին նշանակվել է Ռուսաստանի Դաշնության Արտաքին գործերի նախարարության կառավարման միջազգային ինստիտուտի փոխտնօրեն։

2015 թվականին ստացել է քաղաքական գիտությունների թեկնածուի աստիճան՝ թեման՝ «Իտալիայի կենտրոնական կառավարության հետ տարածաշրջանային հարաբերությունների քաղաքական խնդիրները»։

2015 թվականի սեպտեմբերի 1–ից Իտալիայի  Մաչերատա քաղաքի համալսարանում եղել է հրավիրված պրոֆեսոր։ 2018 թվականից ռազմական գիտությունների ակադեմիայի ընտրված պրոֆեսոր է։

2020 թվականին Ռուսաստանի Դաշնության ներկայացուցիչ է ընտրվել ՄԱԿ-ի պետական կառավարման հանձնաժողովում, նույն թվականի հունիսի 16–ին ընտրվել է Ռուսաստանի Դաշնության Հասարակական պալատի անդամ։

Եղել է Մոսկվայի հայ երիտասարդության ասոցիացիայի ստեղծողն ու առաջին նախագահը։

## Ծանոթագրություններ

## Արտաքին հղումներ
*Հենրի Սարդարյանը ՌԴ ներկայացուցիչ է ընտրվել ՄԱԿ-ի պետական կառավարման հանձնաժողովում
*Сардарян Генри Тигранович

Կատեգորիա:Հայ քաղաքական գործիչներ
Կատեգորիա:Քաղաքական գիտությունների դոկտորներ
Սահակ Մխիթարյան

**Սահակ Վարդանի Մխիթարյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Սահակ Մխիթարյանը ծնվել է 1921 թվականին, Էջմիածնի շրջանի Մուղան (այժմ՝ Հովտամեջ) գյուղում։ 1940 թվականին ավարտել է Սամաղարի միջնակարգ դպրոցը և նշանակվել Մուղանի 7-ամյա դպրոցի ֆիզկուլտուրայի ուսուցիչ։

1942 թվականի մարտին Սահակը Հարավ-արևմտյան ռազմաճակատի 122-րդ դիվիզիայի 777-րդ հրաձգային գնդում մասնակցել է Խարկովի ուղղությամբ մղված մարտերին։ Այստեղ Սահակը արժանացել է «Մարտական ծառայությունների համար» մեդալի։ 1942 թվականի ապրիլին մղված կատաղի մարտերից մեկում նա ծանր վիրավորվել է և, հոսպիտալում բուժվելուց հետո, վերադարձել է գործող բանակ։ Նրա մարտական ծառայությունը շարունակվել է 1730-րդ զենիթային հրետանային գնդում։ 1943 թվականին Ժուկովկա քաղաքի մոտ Մխիթարյանին հաջողվել է հրանոթի դիպուկ կրակով ոչնչացնել թշնամու ինքնաթիռը։ Այդ սխրանքի համար պարգևատրվել է Կարմիր աստղի շքանշանով։ 1944 թվականին մասնակցել է Լեհաստանում մղվող մարտերին։ Մխիթարյանը չորս անգամ արժանացել է Գերագույն գլխավոր հրամանատարության շնորհակալության և «Վարշավայի ազատագրման համար» մեդալի։ Մասնակցել է նաև Բեռլինի գրավմանը և պարգևատրվել «Բեռլինի գրավման համար» մեդալով։

1946 թվականին Մխիթարյանը վերադարձել է հայրենի գյուղ։ 1956 թվականին Մխիթարյանը հաջողությամբ ավարտել է Երևանի ֆիզկուլտուրայի ինստիտուտի հեռակա բաժինը։ Աշխատել է Հովտամեջ գյուղի դպրոցում։

## Պարգևներ
* «Մարտական ծառայությունների համար» մեդալ
* Կարմիր աստղի շքանշան
* «Վարշավայի ազատագրման համար» մեդալ
* «Բեռլինի գրավման համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Հովտամեջ գյուղում ծնվածներ
Եզեկիմ Վարդանյան

**Եզեկիմ Բարեղամի Վարդանյան** (), հայ մանկավարժ։ «Ժողովրդական կրթության գերազանցիկ»։ ԽՄԿԿ անդամ (1940): Հայրենական մեծ պատերազմի մասնակից։

## Կենսագրություն
Եզեկիմ Վարդանյանը ծնվել է 1917 թվականին Վարդենիսի շրջանի Կարճաղբյուր գյուղում։ 1939 թվականին ավարտել է շրջկենտրոնի միջնակարգ դպրոցը և նշանակվել Կարճաղբյուրի թերի միջնակարգ դպրոցում մաթեմատիկայի ուսուցիչ։

1941 թվականի սեպտեմբերին Եզեկիմը մեկնել է ռազմաճակատ։ Ակտիվորեն մասնակցել է Կուբանի մի շարք քաղաքների ու բնակավայրերի, այդ թվում՝ նաև Կրասնոդար քաղաքի ազատագրման մարտերին։ 1943 թվականին Վարդանյանը գործուղվել է Սարատովի ռազմաքաղաքական ուսումնարանում սովորելու։ 1944 թվականին լեյտենանտի կոչումով մեկնել է ռազմաճակատ և նշանակվել 3-րդ Բելոռուսական ռազմաճակատի 5-րդ հարվածային բանակի 215-րդ հրաձգային դիվիզիայի 612-րդ հրաձգային գնդի 2-րդ գումարտակի կուսակցական կազմակերպիչ և մասնակցել է Լիտվայի ազատագրմանը։ Մարտերից մեկում վիրավորվել է և ուղարկվել հոսպիտալ։ Ապաքինվելուց հետո նորից մեկնել է ռազմաճակատ, այս անգամ՝ որպես 184-րդ հրաձգային դիվիզիայի 294-րդ գնդի 3-րդ գումարտակի կուսկազմակերպիչ։ 1945 թվականի օգոստոսին Սախալինում մարտնչել է ճապոնական միլիտարիստների դեմ։ Մարտերում ցուցաբերած արիության և անձնվիրության համար Վարդանյանը պարգևատրվել է Կարմիր աստղի շքանշանով և մի շարք մեդալներով։

Վարդանյանը զորացրվելուց հետո շարունակել է մանկավարժական գործունեությունը։ Կարճաղբյուրի միջնակարգ դպրոցում դասավանդել է մաթեմատիկա։ Աշխատանքին զուգընթաց 1955 թվականին ավարտել է Երևանի պետական հեռակա մանկավարժական ինստիտուտի ֆիզմաթի ֆակուլտետը։ Եղել է Կարճաղբյուրի դպրոցի տնօրենի ուսումնադաստիարակչական աշխատանքի գծով տեղակալը։ 1940 թվականին ընդունվել է կոմունիստական կուսակցության շարքերը։ Պարգևատրվել է ՀԽՍՀ լուսավորության նախարարության «Ժողովրդական կրթության գերազանցիկ» կրծքանշանով։

## Պարգևներ
* Կարմիր աստղի շքանշան
* «Ժողովրդական կրթության գերազանցիկ»

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Մկրտիչ Գիմիշյան

**Մկրտիչ (Սոս) Եգորի Գիմիշյան** (), Հայաստանի Ազգային ժողովի նախկին պատգամավոր։

## Կենսագրություն
Ծնվել է 1953 թվականի մայիսի 20–ին, Վրաստանի Ախալցխա քաղաքում։ 1971-1976 թվականներին սովորել է Երևանի պետական համալսարանում,  ստացել է ֆիզիկոսի մասնագիտություն։ 1976-1980 թվականներին սովորել է Մոսկվայի Ն. Բաումանի անվան պետական տեխնիկական համալսարանի ասպիրանտուրայում։ 1980-1988 թվականներին  աշխատել է Երևանի պետական համալսարանի ինֆորմատիկայի ամբիոնում, 1988-1991 թվականներին որպես ինժեներ՝ բազալտի գործարանում։

1991 թվականին նշանակվել է «Մանեգ» ՍՊԸ տնօրեն։ 1995-1999 թվականներին եղել է Հայաստանի Ազգային ժողովի պատգամավոր՝ Պետաիրավական հարցերի մշտական հանձնաժողովի անդամ, եղել է «Հանրապետություն» խմբակցության անդամ և Հայոց համազգային շարժման անդամ։

1999 թվականից  ընտրվել է «Քրիստոնեա-ժողովրդական վերածնունդ» կուսակցության առաջնորդ։

## Ծանոթագրություններ

Կատեգորիա:ՀՀ Ազգային ժողովի պատգամավորներ
Կատեգորիա:Հայ քաղաքական գործիչներ
Կատեգորիա:Հայ ֆիզիկոսներ
Կանդելարիա քարանձավներ

**Կանդելարիա քարանձավներ** (), մեծ բնական քարանձավային համակարգ Գվատեմալայի Ալտա Վերապազ լեռնաշխարհի ցածրադիր անցումներում՝ Չիսեկի և Ռաքսրուհայի մունիցիպալիտետների միջև։ Քարանձավները հայտնի են յուրահատուկ կարստային երևույթներով և մայաների պատմության մեջ իրենց նշանակությամբ։

## Երկրաբանություն
Նրանց հսկայական կարստային քարանձավների տեսարժան վայրերից են` ստալակտիտները, ստալագմիտները, ստալագնատները և հոսքաքարերի շղարշները։ Առաստաղի փլուզումից առաջացած քարանձավային փոսերը լուսավորում են քարանձավները ներսից։ Հիմնական պատկերասրահի երկարությունը 22 կմ է, որից 12,5 կմ-ը անցնում է Կանդելարիա գետի գետնանցումով։ Քարանձավային համակարգի ընդհանուր երկարությունը, ներառյալ դահլիճները, երկրորդային և վերին անցումները, գնահատվում է 80 կմ։

## Պատմություն
Մայաների քաղաքակրթության Արևմտյան մեծ առևտրային ուղին, որը Գվատեմալայի լեռնաշխարհը միացնում էր Պետենի ցածրադիր շրջաններին, անցնում էր Կանդելարիայի քարանձավների տարածքով։ Խեցեգործական արտեֆակտրներն ու ռուպեստրալ գրությունները վկայությունն են այն բանի, որ քարանձավներն օգտագործվել են արարողությունների համար։ Կիչե ժողովրդի մեզոամերիկյան մշակույթի «Փոփոլ Վուհ» էպոսագիրքը (թարգմանաբար՝ Ժողովրդի գիրք, կամ Խորհուրդների գիրք) Կանդելարիա քարանձավները համարում է մուտք դեպի անդրաշխարհ։ Քարանձավներից որոշները դեռ օգտագործվում են մայաների տոնակատարությունների համար։ Չնայած քարանձավներն այժմ բաց են հասարակության համար։

## Կառավարություն
Գվատեմալայի կառավարությունը 1999 թվականին Կանդելարիա քարանձավը հռչակեց ազգային պարկ։ Կառավարության հետ երկարատև մարտերից հետո տեղական Q'eqchi-ի ժողովուրդը (մայա  Բելիզում և Գվատեմալայում), ստացան իրենց քարանձավներում զբոսաշրջության կառավարումը` «Մայա Q'eqchi ասոցացիայի զարգացում և Կանդելարիա Կամպոսանտո զբոսաշրջություն» խորագրով։ Քարանձավների մի քանի մուտքեր կան, որոնք կառավարվում են տարբեր Q'eqchi համայնքների կողմից, ինչպիսին Bombilpek El Porvenir ասոցիացիան է։ Նրանք սիմվոլիկ գումար են վերցնում ուղեկցորդի հետ քարանձավներ այցելելու համար, և հասույթը  հնարավորինս արդարացիորեն օգտագործում գյուղի տնտեսական կյանքին աջակցելու համար։

## Ծանոթագրություններ

## Գրականություն

:
:

Կատեգորիա:Գվատեմալայի աշխարհագրություն
Կատեգորիա:Մայաներ
Jacobs

**Jacobs**, սուրճի ապրանքանիշ, որը ստեղծվել է 1895 թվականին Գերմանիայում գործարար Յոհան Յակոբսի կողմից, պատկանում է Jacobs Douwe Egberts ընկերությանը, նախորդ սեփականատերերն են՝ Johann Jacobs (1913-1982), Jacobs Suchard (1982-1993), Kraft Foods (1993-2012), Mondelēz International (2012-2015): 2010 թվականի կեսերին տարբեր ենթաբրենդներով (Monarch, Millicano, Velour, Gold և այլն) տվյալ ապրանքանիշով թողարկվում է հատիկավոր սուրճ, աղացած սուրճ, սուբլիմացված սուրճ, սուրճի պարկուճներ սրճաղացի համար։ Իրացման հիմնական շուկան՝ Հյուսիսային և Արևելյան Եվրոպայի երկրները, նախկին ԽՍՀՄ երկրները, արտադրական հարթակները գտնվում են իրացման մի շարք երկրներում, օրինակ՝ Ռուսաստանում 2000-2001 թվականից գործում է Գորելովոյում գտնվող Jacobs գործարանը (որը նաև սուրճ է արտադրում Maxwell House ապրանքանիշի ներքո), մինչ գործարանի գործարկումը զգալի քանակությամբ սուրճ էր ներկրվում Ֆինլանդիայից Սանկտ Պետերբուրգով։

## Պատմություն
1895 թվականին Բրեմեն քաղաքում Յոհան Յակոբսը բացել է սուրճի, թեյի, կակաոյի, շոկոլադի և բիսկվիտների վաճառքի սեփական խանութը, և այդ տարին սեփականատերերը համարում են Jacobs բրենդի ստեղծման ամսաթիվ, պաշտոնապես ապրանքանիշն արձանագրվել է 1913 թվականին։ 1934 թվականին Բրեմենում բացվել է սուրճի մեծ տապը, որը 300 աշխատակից ունի և ֆիրմային ավտոմեքենաներով թարմ բոված սուրճի առաքումը քաղաքի խանութներ տեղի է ունեցել օրական մինչև չորս անգամ։

1982 թվականից բրենդը պատկանել է Jacobs Suchard ընկերությանը, որը ստեղծվել է ֆրանսիական Chocolat Suchard ընկերության հետ միաձուլման ընթացքում. 1993 թվականին Jacobs Suchard-ը կլանել է Kraft Foods-ը, և ապրանքանիշը հանձնվել է Kraft Jacobs Suchard ստորաբաժանմանը։

Kraft Foods-ից 2012 թվականին առանձնացվել է Mondelēz International ընկերությունը, 2014-2015 թվականներին տեղի է ունեցել Mondelez ստորաբաժանումների միավորում, որոնք կապված են սուրճի արտադրության հետ, D. E. Master Blenders 1753 B. V.-ի համանման կառույցների հետ, և Նիդերլանդներում հիմնվել է Jacobs Douwe Egberts ընկերությունը, որին փոխանցվել են Jacobs սուրճի բրենդերը։ 2010 թվականի կեսերին Jacobs Douwe Egberts-ը պահպանել է աշխարհում սուրճի վաճառքի երկրորդ տեղը՝ զիջելով Nestlé կորպորացիաներին (հիմնական ապրանքանիշեր՝ Nespresso և Nescafe), ընդհանուր առմամբ այդ երկու ընկերություններին բաժին է ընկնում համաշխարհային շուկայի մոտ 40 %ը։ Բացի Jacobs-ից, Jacobs Douwe Egberts ընկերությունը արտադրում է ապրանքներ Tassimo, Moccona, Senseo, L’OR, Douwe Egberts, Kenco, Pilão և Gevalia ապրանքանիշերով։

## Ծանոթագրություններ

## Արտաքին հղումներ
* Официальный сайт торговой марки  / JACOBS DOUWE EGBERTS DE GmbH
* Сайт Jacobs Douwe Egberts, владельца бренда

Կատեգորիա:1895 հիմնադրումներ
Միրա Գոնսալես

**Միրա Գոնսալես** (), ամերիկացի բանաստեղծ։ Նրա առաջին հավաքածուն` «Ես երբեք այնքան գեղեցիկ չեմ լինի, որ մենք միասին գեղեցիկ լինենք», 2013 թվականի հունվարի 31-ին հրատարակել է *Sorry House* հանդեսից Սփենսեր Մադսենը։ Ըստ ''Nylon'' ամսագրի Լիզա Դարվինի` Գոնսալեսը «զվարթ աղջիկ բանաստեղծների ամբողջովին նոր խմբի» մի մաս է, որի գործը «բարեհոգի, խորաթափանցության և դյուրագրգռվածության զուգակցումն է ներըմբռնման և թարմացնող հումորի հետ»։ Նա տպագրվել է ամսագրերում, այդ թվում՝ *Vice*, *Hobart* և *Muumuu House*: 2015 թվականին Գոնսալեսը և Թաո Լինը թողարկել են «Ընտրյալ թվիթներ» համատեղ կրկնակի գիրքը, որում ընդգրկված են եղել Twitter-ի նրա երեք հաշիվների ընտրյալ մասեր, ինչպես նաև տեսողական արվեստ և «հավելյալ նյութ»։ 2015 թվականին երգչուհի Լիլի Ալենը տեղադրել է իր ձեռքի նկարը Գոնսալեսի «Ես երբեք այնքան գեղեցիկ չեմ լինի, որ մենք միասին գեղեցիկ լինենք» բանաստեղծությունների գրքի հետ, ինչը հանգեցրել է ենթադրությունների, որ երգչուհու ամուսնությունը անկայուն վիճակում է։

Գոնսալեսն իր գրելու գործընթացը  նկարագրել է հետևյալ կերպ.

Նա Կալիֆորնիայի Լոս Անջելես քաղաքից է։

## Մրցանակներ
*Dazed & Confused* ամսագիրն ընտրել է «Ես երբեք այնքան գեղեցիկ չեմ լինի, որ մենք միասին գեղեցիկ լինենք» գիրքը` որպես շաբաթվա նրա բանաստեղծական գիրք` համեմատելով Գոնսալեսին Թաո Լինի հետ` որպես բեղմնավոր և սոցիալական մեդիայի ակտիվ ներգործությամբ գրող։ 2014 թվականին հավաքածուն *The Believer* ամսագրի պոեզիայի մրցանակի եզրափակչի մասնակից է եղել։ 2013 թվականին *Flavorwire* առցանց մշակութային ամսագիրը Գոնսալեսին ճանաչել է «23 մարդկանցից, որոնք ձեզ կստիպեն հոգ տանել պոեզիայի մասին»։

## Գրախոսություններ
Ըստ տեսաբան Էմիլի Բլուդվորթ դե Բարրիոսի` Գոնսալեսը բանաստեղծություններից մեկում կրկնում է բառերի հաջորդականությունը շեշտադրման համար, տեխնիկա, որը երբեմն անվանում են հարակրկնություն, հույզը շեշտելու համար։ Գրախոսության մեջ նրա գրածները նկարագրվել են որպես «դաժան ազնվություն և մինիմալիստական բառապաշար և առոգանություն»։ «Տնտեսություն» ամսագրում գրախոսությունը նկարագրել է նրա բանաստեղծությունները որպես «կանխամտածված աշխատասիրություն», որը տարօրինակ ձևով եղել է «գերող»։
Կինոռեժիսոր և սցենարիստ Լենա Դանհեմը «The Guardian»-ում գրել է, որ գիրքը 2014 թվականի իր ամենասիրելիներից մեկն է, և որ այն բերում է «փորձարարական պոեզիա ինտերնետային դարաշրջանում` մութ, որոշակի կանացի խութերով` փառասիրություն, ընկճվածություն և սեր»։ Տեսաբան Էմմա-Լի Մոսը «The Guardian»-ում գրել է, որ Գոնսալեսի անձնավորությունը «արմատական է իր հակասություններով. նրա ձայնը և՛ փանկ է, և՛ անհետաքրքիր, և՛ անկարգ, և՛ հատկապես սեռական»։ *The New Inquiry*-ը Գոնսալեսի պոեզիան անվանել է «ձանձրալի գրության և  զգացմունքների ամբիվալենտության օրինակ», որը «հուշում է սրտառուչ, խառնաշփոթ տիեզերքի մասին»։

## Անձնական կյանք
Գոնսալեսը վիզուալ նկարիչ Լորա Նորթոնի դուստրն է և «Սև դրոշի» բասիստ Չուկ Դուկովսկու խորթ դուստրը։ Նրա մայրը, խորթ հայրը և եղբայր Միլոն *Chuck Dukowski Sextet*-ի անդամներ են։

## Ծանոթագրություններ

## Արտաքին հղումներ
*Միրա Գոնսալեսի թվիթերյան հաշիվը
*Միրա  Գոնսալեսը ''Մտքերի ծրագրում'' 
*Sorry House կայքէջ

Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի բանաստեղծներ
Կարապետ Ամադունի

**Կարապետ Ամադունի** կամ **Կարապետ Ամատունի** (, ), Հայ Կաթոլիկ եկեղեցու եպիսկոպոս։ 1960-1971 թվականներին Ֆրանսիայում եղել է առաքելական էկզարխ (Առաքելական եկեղեցու մարզային պետ), իսկ 1960-1984 թվականներին՝ Կիպրոսի Ամատուս քաղաքի տիտղոսավոր եպիսկոպոս։

## Կենսագրություն
1925 թվականի դեկտեմբերի ութին ձեռնադրվել է քահանա։ 1960 թվականի հուլիսի 22-ին Ֆրանսիայում նշանակվել է Առաքելական եկեղեցու մարզային պետ և  Կիպրոսում՝ Ամաթուսի տիտղոսավոր եպիսկոպոս։ 1960 թվականի դեկտեմբերի 18-ին տեղի է ունեցել նրա եպիսկոպոսական ձեռնադրությունը։ Առաջին սրբադասողը եղել է Կիլիկիո տան կաթողիկոս Հայոց Պատրիարք կարդինալ Գրիգոր- Պետրոս XV Աղաջանյանը, իսկ առաջին համակիրները՝ Գրիգոր արքեպիսկոպոս Հինդիյեն և Սերաֆիմ Ուլուգյանը։ Եղել է պատրիարքարանի էկումենիկ հանձնաժողովի նախագահ։

1962-1965 թվականներին տաճարի հոր լիազորություններով մասնակցել է Վատիկանի երկրորդ տաճարի բոլոր չորս նստաշրջաններին։ 1971 թվականին հրաժարվել է Առաքելական եկեղեցու պետի պաշտոնից։

## Աշխատանքներ
* Մոնսենյեր Կարապետ Ամադունի, «Հայկական եկեղեցին և կաթոլիկությունը» ( L'Eglise Arménienne et la Catholicité), Վենեցիա (Իտալիա), TLA էջ 93 ․1978
* Մոնսինյոր Գրեգուար Բահաբանյանի «Մի էջ քրիստոնեության մասին հազարավոր էջերով ժողովրդական վկայություններից» նախաբան (Une Page sur mille du témoignage chrétien d'un peuple (préfacier)), 1976, Ed. Pères Mekhitaristes de Venise
* Մոնսենյոր Կարապետ Ամադունի, «Հայոց ծիսակատարության Սուրբ Պատարագ. մեծ պատարագ և փոքր պատարագ» (La Divine liturgie du rite arménien : la grand-messe et la messe basse). — Saint-Lazare: Imprimerie arménienne, 1957. էջ 144

**Ֆրանսիայի հայկական առաքելական փոխանորդություն****Փարիզի Սուրբ Խաչ թեմի եպիսկոպոս**

## Ծանոթագրություններ

## Արտաքին հղումներ
* 
* 

Կատեգորիա:Անձինք Անկարայից
Կատեգորիա:Հայ կաթողիկե եպիսկոպոսներ
Կատեգորիա:Ֆրանսահայ կրոնական գործիչներ
Կատեգորիա:Կրոնական առաջնորդներ այբբենական կարգով
Էմմա Հաուք

thumb|Էմմա Հաուքի նամակը «Սիրելիս արիր» () ենթատեքստով։
**Էմմա Հաուք** (, ), գերմանացի ար բրյուտ։

## Կենսագրություն
Էմմա Հաուքը ծնվել է 1878 թվականի օգոստոսի 14-ին Գերմանիայի Էլվանգեն քաղաքում։ 1909 թվականի փետրվարին նրան տեղափոխվել են Հայդելբերգի համալսարանի հոգեբուժարան՝ «վաղաժամ թուլամտություն» ախտորոշմամբ։ Հիվանդանոցում գտնվելու ընթացքում Հաուքն ամուսնուն մի շարք նամակներ է գրել, որոնք հետագայում համարվել են արվեստի գործեր։ Հաուքը մահացել է 1920 թվականի ապրիլի 1-ին Վիսլոհ հաստատությունում։ Նրա նամակները պահվում են Հայդելբերգի Պրինցհորնի հավաքածուում։

## Ժառանգություն
Հաուքի նամակները ներառվել են 2000 թվականի «Պրինցհորնի հավաքածու. Վունդերբլոքի հետքերը» (*The Prinzhorn Collection: Traces Upon the Wunderblock*) ցուցահանդեսում, Նյու Յորքի նկարչության կենտրոնում։

2000 թվականին Քուեյ եղբայրները նկարահանել են «In Absentia» վավերագրական ֆիլմը՝ Հաուքի նամակների մասին։

2019 թվականին Յուտայում տեղակայված «Պիգմալիոն» թատերախումբը բեմադրել է «Սիրելիս, արիր» թատերախաղը, որը հիմնված է Հաուքի նամակների և նրա կյանքի պատմության վրա։

## Ծանոթագրություններ

Կատեգորիա:Գերմանացի արվեստագետներ
Կատեգորիա:Գերմանացի կին արվեստագետներ
Ռոբերտ Մոբիլի

**Ռոբերտ Բագրատի Մոբիլի** (), այսպես կոչված Աղվանից եկեղեցու հոգևոր առաջնորդ, երկրաբան։

## Կենսագրություն
Ռոբերտ Մոբիլին ծնվել է 1954 թվականի օգոստոսի 20-ին Ադրբեջանական ԽՍՀ-ի ուդիաբնակ Նիջ գյուղում։ 1971 թվականին ավարտել է Նիջի միջնակարգ դպրոցը։ 1980 թվականին ավարտել է Բաքվի պետական համալսարանի Աշխարհագրության և երկրաբանության ֆակուլտետը։ Նա ազգությամբ ուտի է։ 
Նա Աղվանից եկեղեցու ակտիվ ղեկավարներից է։ Վարժ տիրապետում է Ուտիերենին, Ադրբեջաներենին և ռուսերենին։
50-ից ավել գիտական աշխատանքների հեղինակ է։

Հայտնի է հակահայ հայացքներով։
2020 թվականի դեկտեմբերի 6-ին Ռոբերտ Մոբիլին, որպես քահանա, մի խումբ ուտիների հետ այցելել է Դադիվանք համամատեղ պատարագ կատարել՝ նշելով որ Դադիվանքը մաքուր ուտիական վանք է և այտնեղ չկա ոչ մի հայկական հետք։ Ապա նրանք Դադիվանքի եկեղեցում պատարագ են մատուցել ի հիշատակ Հայ-ադրբեջանական պատերազմում զոհված ադրբեջանցի շահիդների՝ իսլամի համար նահատակվածների համար։

## Պարգևներ
2014 թվականին օգոստոսի 27-ին արժանացել է Ադրբեջանի փառքի շքանշանին։

## Արտաքին հղումներ
*Robert Mobili, Bakı Dövlət Universiteti 

## Ծանոթագրություններ

Կատեգորիա:Ադրբեջանցի հասարակական գործիչներ
Կատեգորիա:Ադրբեջանցի երկրաբաններ
Միկս

**Միկս** (), հայ ռեփեր  և երաժշտական պրոդյուսեր։

## Կենսագրություն
**Միկսը** () ծնվել է 1988 թվականի նոյեմբերի 7-ին Երևան քաղաքում: 1995-2004 թթ. սովորել է Երևանի թիվ 49 միջնակարգ դպրոցում։
16 տարեկան հասակում՝ 2004 թվականին ընտանիքի հետ միասին տեղափոխվել է Կալիֆոռնիա, որտեղ մինչ այսօր ապրում է: 2004-2005 թթ. սովորել և ավարտել է Հերբերտ Հուվերի անվան ավագ դպրոցը: 2006 թվականին՝ 18 տարեկանում սկսել է իր երաժշտական կարիերան, հանդիսանալով Երևանսկի խմբի անդամ: Խումբը թողարկել է  երկու երաժշտական ալբոմ՝ «Մի անգամ Ամերիկայում» և «Հիփ-փոփ»: Ամենահայտնի սինգլներից են՝ «Անիծված սեր» և «Երևանն իմ սրտում» երգերը, առաջին Ստուդիական ալբոմ-ից, որոնք ձայնագրվել են 2007 թվականին: 2009 թվականին ավարտել է Հոլիվուդյան Երաժշտական Ինստիտուտը, մասնագիտություն՝ հնչյունային ռեժիսոր: 2011 թվականին Գլենդելում հիմնադրել է The Eleven Studios ձայնագրման ստուդիան: Ամուսնացած է։

## Ֆիլմագրություն

## Սկավառակագրություն
### Ստուդիական ալբոմներ
* Erevanski - «Մի անգամ Ամերիկայում» (2007) 
* Erevanski - «Հիփ-փոփ» (2009)
* MikS - «MikStape» (2019)

### Սինգլներ
**Երևանսկի** 
*2007 "Անիծված սեր" 
*2007 "Երևան իմ սրտում" 
*2009 "Դե արի"
*2009 "Ես ուզում եմ"
*2009 "Ում ես սպասում"
*2010 "Արդեն սիրումա"
*2010 "Ապերնա էկել"(feat Amani & Reincarnation)
*2011 "J-րան"
*2011 "Նա նա նա"
*2014 "Քայլ առաջ"
*2016 "Ողնաշար"
*2017 "Ինչ անեմ"
*2018 "Տուն"
*2018 "Իմ Հայաստան"

**MikS**
*2012 "Սերդ ա,սիրտդ ա" (feat. Narek Mets Hayq) 
*2013 "Սկիզբ" 
*2013 "Բրո"
*2014 "Դե լից"
*2014 "Խիղճ"
*20014 "Ով ես"
*2014 "Ժամանակ չկա"
*2015 "Օրեցօր"
*2015 "Դու կարաս"
*2016 "Անվերնագիր"
*2016 "Money"
*2018 "Հրավերք"
*2018 "Ոչինչ"
*2018 "Քիչ է"
*2018 "Pachik"(feat G-No)
*2019 "Մոլորակ" 
*2019 "Վայ-վայ"
*2020 "Բոմբա"
*2020 "Քո համար"
*2020 "Կորոնավիրուս"
*2020 "Սիրուն աղջիկ"
*2020 "Էգոիստ"
*2020 "BMS"
*2020 "Սիլվա"
*2020 "Լիքը բերան"
*2020 "Երիտասարդ"
*2020 "Հաղթելու ենք"
*2020 "Անհնար է"(feat. Vnasakar)

## Ծանոթագրություններ

## Արտաքին հղումներ
*
*[Պաշտոնական էջը [ՅուԹյուբ] ]
*[Պաշտոնական էջը [Ինստագրամ] ]
*[Պաշտոնական էջը [Ֆեյսբուք]]
*[Miks-ի MikStape ալբոմը [Apple Music]]-ում
*[Պաշտոնական էջը [Թվիթթեր]-ում]
*[Պաշտոնական էջը [SoundCloud]-ում]
*Erevanski Հարցազրույց

Կատեգորիա:Երաժիշտներ այբբենական կարգով
Կատեգորիա:Երևան քաղաքում ծնվածներ
Կատեգորիա:Հայ երգիչներ
Կատեգորիա:Հայ ռեփերներ
Կատեգորիա:Երաժշտական պրոդյուսերներ
Կատեգորիա:Բեմական կեղծանուններ
Սեդրակ (դաշնակահար)

**Սեդրակ,** **Սեդրակ Յավրույան** կամ **Իվ Պետիտ** (**', ), [[Հայաստան|հայկական]] ծագմամբ [[Հայերը Ֆրանսիայում|ֆրանսիացի]] [[դաշնակահար]]։

== Կենսագրություն ==
Սեդրակ Յավրույանը նախնական երաժշտական կրթությունը ստացել է Ստամբուլում։ 1948 թվականին բնակություն է հաստատել [[Փարիզ]]ում, որտեղ սովորել է ֆրանսիական մասնավոր երաժշտական դպրոցում՝ [[Ալֆրեդ Դենի Կորտո]]յի մոտ, իսկ Փարիզի կոնսերվատորիայում՝ [[Մարգերիտ Լոնգ|Մարգարիտ Լոնգի]] և Իվոն Լեֆեբուրեի մոտ։ Սեդրակը 1953 թվականին կոնսերվատորիան՝ որպես դաշնակահար ավարտելուց հետո, հետագայում ավարտել է նաև Եվգենի Բիգոյի [[դիրիժոր]]ական դասընթացը։

1967 թվականին Սեդրակ Յավրույանը ստացել է Ֆրանսիայի քաղաքացիություն և փոխել է անձնագրային անունը՝ թողնելով իր սկզբնական անունը՝ առանց իր ազգանվան, որպես գեղարվեստական կեղծանուն՝ **Իվ Պետի** (**'):

Սեդրակը հիմնականում մասնագիտացել է Ֆրեդերիկ Շոպենի և նրա ուսանողների և իրավահաջորդների (Կառլ Թաուզիգ, Կարոլ Միկուլի, Ժորժ Մատիա և այլն) ստեղծագործությունների կատարմամբ։

Սեդրակի հետաքրքրությունը լեհական երաժշտության նկատմամբ առաջացել է ավելի ուշ, մասնավորապես, 1987 թվականին։ Նա Բալթյան ֆիլհարմոնիկ սիմֆոնիկ նվագախմբի հետ կատարել է դաշնամուրային կոնցերտի պրեմիերային ձայնագրությունը՝ Վոյցեխ Ռայսկիի ղեկավարությամբ։ Սեդրակի մյուս ձայնագրությունների շարքում, առաջին հերթին առանձնանում է կրկնակի ալբոմը` Ժորժ Բիզեի բոլոր դաշնամուրային ստեղծագործություններով. այս տեսակի մեջ առաջին ռեկորդը, որն առաջացրել է մասնագետների մոտ մեծ հետաքրքրություն։ Բացի այդ, Սեդրակը ձայնագրել է Մոդեստ Մուսորգսկիի Պատկերներ ցուցահանդեսից, Միլի Բալակիրև՝  Ֆանտազիա, Ֆերենց Լիստի ՝ բոլոր Հունգարական ռապսոդիաները և այլն։ Դերասանուհի և երգչուհի Աննա Բերանժեի հետ միասին նա մասնակցել է Ֆրանսիս Պուլենկի  «Մարդու ձայնը»  օպերայի արտադրությանը,  ռեժիսոր Անտուան Վիտես (1982)։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Ֆրանսիացի դաշնակահարներ
Առանցքակալ

մինի
**Առանցքակալներ**, զանազան մեքենաների ու սարքերի պտտվող մասերի (լիսեռների) շառավղային և շառավղաառանցքային բեռնվածքներն իրենց վրա ընդունող հենման դետալներ։ Միայն առանցքային բեռնվածքներ ընդունող հենման դետալները կոչվում են կրնկակալներ։

Ըստ աշխատանքի սկզբունքի տարբերում են **սահքի առանցքակալներ**, որոնցում լիսեռի վզիկի մակերեսն անմիջականորեն սահում է հենման մակերեսի վրայով, և **գլորման առանցքակալներ**, երբ այդ երկու մակերեսների միջև տեղադրված են գնդիկներ կամ հոլովակներ։ Սահքի առանցքակալները ունեն գլանաձև, կոնաձև ու գնդաձև հենման մակերեսներ և աշխատում են շփման չոր, խառը (կիսաչոր ու կիսահեղուկ) և հեղուկ պայմաններում։ Սովորաբար լիսեռի վզիկի և առանցքակալների հենման մակերեսի միջև դնում են հակաշփական նյութից պատրաստված ներդրակ։ Գլորման առանցքակալները հիմնականում կազմված են արտաքին ու ներքին օղակներից, գլորման մարմիններից և զատիչից (գլորման մարմինները միմյանցից որոշակի հեռավորության վրա պահող դետալ)։ Գլորման առանցքակալները տարբերում են ըստ ընդունող բեռնվածքի ուղղության՝ շառավղային, շառավղա–առանցքային և առանցքային, ըստ գլորման մարմինների և աշխատանքային մակերեսի ձևի՝ գնդառանցքակալներ, հոլովակավոր առանցքակալներ, ըստ գլորման մարմինների շարքերի քանակության՝ միաշարք, երկշարք, բազմաշարք, ըստ մշակման ճշգրտության՝ հասարակ, նորմալ, բարձր ճշգրտության ևն։ Գլորման առանցքակալների յուղման համար օգտագործում են թանձր քսուքներ և հանքային հեղուկ յուղեր։ Դժվար է սահմանագծել սահքի և գլորման առանցքակալների կիրառման բնագավառները։ Փոքր և միջին պտտաթվերի դեպքում նախընտրելի են գլորման, մեծ պտտաթվերի դեպքում՝ սահքի առանցքակալներ։

Կատեգորիա:Ավտոմեքենաների մասեր և մեխանիզմներ
Կատեգորիա:Մեխանիզմներ
Չուֆֆիկ

**«Չուֆֆիկ»**, ռեժիսոր Լեոնիդ Կայուկովի ռուսական մուլտֆիլմը, որը նկարահանվել է Եվգենի Չարուշինի հեքիաթի մոտիվներով՝ 1993 թվականին։

## Սյուժե
Ամանորի նախաշեմին որսորդը քնելուց առաջ երազանք է պահում. փոքրանալ և հայտնվել անտառում` իմանալու համար, թե ինչ են զգում անտառային կենդանիները ձմեռային գիշերով։ Դրանից հետո նա պառկում է մահճակալին ու քնում։ Այդ ընթացքում Ձմեռ պապը պատուհանից թռչում է սենյակ և կատարում է նրա ցանկությունը։ Տղամարդը չափսերով փոքրանում է և ցրտաշունչ ամպիկի վրա թռչում է անտառ։ Այնտեղ բուն հարձակվում է նրա վրա և վայր է գցում ամպիկից։

Ընկնելով տղամարդը հայտնվում է ձյան տակ՝ փոսի մեջ, որտեղ նրան հանդիպում է մկնիկը։ Երկուսն էլ լրջորեն վախենում են, բայց հետո ծանոթանում և շփվում են միմյանց հետ։ Մկնիկը հերոսին պատմում է, թե ինչպես է նա վախով անցկացնում ամբողջ ձմեռը։ Նրանց վրա հարձակվում է չար գետնափորը, ինչը մեծապես վախեցնում է նրանց, բայց հաջողում են փախչել գետնափորից։ Մկնիկը տղամարդուն տանում է արջի որջը և ցույց է տալիս իր բույնը՝ քնած արջի ականջի ետևում։ Սակայն, տղամարդն ընկնում է արջի քթանցքը, նա փռշտում է ու դուրս շպրտում տղամարդուն, որտեղ նա հանդիպում է գայլին և փախչում է նրանից։ Վազքի ընթացքում տղամարդը դեմ է առնում վախկոտ նապաստակին ու ցատկում է նրա վրա։ Միասին նրանք փախչում են չար գայլից։ Հետո նապաստակը տղամարդուն հյուրասիրում է կաղամախու ճյուղեր և փախչում՝ հիշելով, որ մոտակայքում թափառում է գայլը։

Ցատկելով ցրտից՝ տղամարդն արթնացնում է անտառաքլորին։ Նա իր թևի տակ տաքացնում է տղամարդուն, և նրանք ձյան մեջ թաղված միասին ննջում են։ Նրանք արթնանում են ինչ-որ մեկի քայլերի ձայնից։ Սարսափած անտառաքլորը թռչում է իր մեջքին նստած տղամարդու հետ միասին։ Հանկարծ լսվում է ուժեղ կրակոց։ Տղամարդն արթնանում է իր անկողնում և չի կարողանում հասկանալ՝ այս ամենը նրա հետ պատահել է երազում, թե՞ իրականում։

## Նկարահանող խումբ

## Դերերը հնչեցրին

## Մուլտֆիլմի մասին
*Մուլտֆիլմի հիմքում Եվգենի Չարուշինի հեքիաթն է։ Սա անտառի Նոր տարվա ժամանակակից տարբերակ է։
*Մուլտֆիլմում օգտագործվում է կոմպոզիտոր Գեորգի Սվիրիդովի (Ռոմանս) և Իգոր Եֆիմովի երաժշտությունը։ 
*Որոշ դպրոցներում մուլտֆիլմն առաջին դասարանի աշակերտների համար օգտագործվում է որպես ուսուցողական նյութ։ 
*«Չուֆիկ»-ը բառ է, որը մուլտֆիլմում հաճախ արտասանում է անտառաքլորը։

## Ծանոթագրություններ

## Արտաքին հղումներ
* 
* 

Կատեգորիա:1993 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ամանորյա մուլտֆիլմեր
Կաբո Սան Լուկաս

**Կաբո Սան Լուկաս** կամ պարզապես **Կաբո** (, , թարգմանաբար նշանակում է «*Սուրբ Ղուկասի հրվանդան*»), առողջարանային քաղաք Մեքսիկայի Բախա Կալիֆոռնիա Սուր նահանգում՝ Կալիֆոռնիա թերակղզու հարավային ծայրին։ 2015 թվականի տվյալներով նրա բնակչության թվաքանակը եղել է 81.111: Կաբո Սան Լուկասը հարևան Սան Խոսե դել Կաբո քաղաքի հետ մեկտեղ ձևավորում է Լոս Կաբոս անվանումով հայտնի մետրոպոլիսային տարածքը, որտեղ 2015 թվականին ապրում էր շուրջ 306 հազար մարդ։

Կաբո Սան Լուկասը համարվում է Մեքսիկայի հինգ լավագույն զբոսաշրջային վայրերից մեկը։ Հռչակվել է իր լողափերով, ջրասուզակների համար ստեղծված հարմարություններով, հանքային բուժիչ աղբյուրներով ու դրանց օգտագործմամբ համբավված առողջարաններով, *El Arco de Cabo San Lucas* ծովային կամարով, ծովային զվարճությունների համար առկա պայմաններով, գիշերային աշխույժ կյանքով։

Կաբոյի մերձակա ծովային ջրերը հայտնի են կենդանական հարուստ աշխարհով. ընդ որում՝ այստեղ հանդիպում են նաև կատվաձկներ, շերտավոր թրաձկներ, շնաձկներ, մախի-մախի (դորադո), երբեմն հայտնվում են նաև կետեր։ Կաբո Սան Լուկասի մերձափնյա ջրերում ամեն տարի հոկտեմբեր ամսին անց է կացվում թրաձկան որսի ամենաթանկ ու ամենախոշոր մրցաշարը, որը հայտնի է «*Բիսբի Լոս Կաբոսում*» անվանումով։

## Պատկերասրահ

CaboSanLucasMarina2004.JPG|Նավակայանը
Cabo San Lucas Los Arcos 3.jpg|Cabo San Lucas Los Arcos ծովային կամարը
Cabo marina faro.jpeg|
Cabo paraiso.jpeg|
Medano lands end.jpeg|Մեդանո լողափը
Cabo San Lucas street 1.jpg|Փողոցներից մեկը
Cabo San Lucas JJ7V7282 3 (41292595).jpg|


## Քույր քաղաք
*  Նյուպորտ Բիչ, ԱՄՆ

## Կլիմա
Կալիֆոռնիա թերակղզու ծայր հարավն ունի արևադարձային, անապատային կլիմա, որին *Köppen climate classification*-ի դասակարգմամբ տրվել է  *BWh* նիշը։ Նույնիսկ ջերմաստիճանի մեծ տատանումների պայմաններում այստեղ սառնամանիքներ չեն լինում։

Կաբո Սան Լուկասը նվազ անձրևոտ է, քան Սան Խոսե դել Կաբոն, թեև փոթորիկները երբեմն տևական ու առատ անձրևներ են բերում։ 2014 թվականի սեպտեմբերի 14-ին *Odile* փոթորկի առթած անձրևների պատճառով սողանքներ ու փլուզումներ են տեղի ունեցել՝ հանգեցնելով զգալի վնասների։

Ծովի ջրի ջերմաստիճանը ձմռանը հասնում է -ի, ամռանը՝ -ի։

## Ծանոթագրություններ

## Արտաքին հղումներ

*
*

Կատեգորիա:Մեքսիկայի բնակավայրեր
Կատեգորիա:Մեքսիկայի քաղաքներ
Ֆրասասի քարանձավներ

**Ֆրասասի քարանձավներ** (**), կարստային քարանձավների համակարգ Իտալիայի Ջենգա կոմունայում, Մարկե մարզ, Անկոնա գավառ։ Սրանք Իտալիայի ամենահայտնի էքսկուրսիոն քարանձավներից են։

## Պատմություն
Ֆրասասի քարանձավները հայտնաբերվել են 1971 թվականին Անկոնայի սպելեոլոգների խմբի կողմից։ Քարանձավները գտնվում են Ջենգա կոմունայից 7 կիլոմետր (4 մղոն) հարավ՝ Սան Վիտտորեի քաղաքացիական ծխական համայնքի և Գենգա-Սան Վիտտոր երկաթուղային կայարանի մոտ (Հռոմ-Անկոնա ուղղությամբ)։

Ջրերով հարուստ քարանձավային համակարգը հատկապես հարուստ է ստալակտիտներով և ստալագմիտներով։

Քարանձավների մուտքի մոտ երկու սրբատեղի-մատուռ կա։ Դրանցից մեկը` «Սուրբ Մարիամի սրբավայրը ժայռի տակ» (*Santuario di Santa Maria infra Saxa*) կառուցվել է 1029 թվականին, երկրորդը` նեոդասական ճարտարապետության պաշտոնական տաճարը, որը հայտնի է Tempietto del Valadier անվամբ, կառուցվել է 1828 թվականին։

## Պալատներ
Ֆրասասի քարանձավային համակարգը ներառում է մի քանի անվանի պալատներ, ներառյալ հետևյալները․
* «Չղջիկների քարանձավ» (*Grotta delle Nottole*), որն իր անունը ստացել է քարանձավի ներսում ապրող չղջիկների մեծ գաղութի պատճառով
* «Քամու մեծ քարանձավ» (*Grotta Grande del Vento*), որը հայտնաբերվել է 1971 թվականին՝ մոտավորապես 13 կիլոմետր (8,1 մղոն) անցումներով
* «Անկոնայի անդունդ» (*Abisso Ancona*), որը հսկայական տարածք է մոտ 180 x 120 մետր լայնությամբ և մոտ 200 մ բարձրությամբ
* «Մոմերի սենյակ» (*Sala delle Candeline*), որն իր անվանումը ստացել է մոմ հիշեցնող բազմաթիվ ստալագմիտների պատճառով
* «Անսահմանության սենյակ» (*Sala dell'Infinito*), որը տանիքը պահող զանգվածային սպելեոտեմային սյուներով բարձր պալատ է։

## Գիտական փորձեր
Քարանձավն օգտագործվել է քրոնոկենսաբանության մեջ փորձեր կատարելու համար։ Քարանձավագետների մեջ առանձնանում են մարդիկ,  ովքեր զգալի ժամանակ են անցկացրել քարանձավի ներսում,  այդ մարդկանցից է իտալացի սոցիոլոգ Մաուրիցիո Մոնտալբինին, որը մահացել է 2009 թվականին։

## Քույր քարանձավներ
Ամբողջ աշխարհում Ֆրասասի մի քանի *քույր քարանձավներ* կան․

*  Գրանդ Ռոկ (Լես էյզիես Աքվիտանիա, Ֆրանսիա)
*  Վելիչկայի աղի հանք (Վելիչկա Փոքր Լեհաստանի վոյեվոդություն, Լեհաստան)
*  Կարտչներ քարանձավների ազգային պարկ (Բենսոն - Արիզոնա, Ամերիկայի Միացյալ Նահանգներ)։

## Տես նաև
* Բոխնյայի աղի հանք, Լեհաստանի հարավում, Կենտրոնական Եվրոպա
* Վելիչկայի աղի հանք, Կրակով քաղաքի մոտ, Լեհաստան, Կենտրոնական Եվրոպա
* Քևրայի աղի հանք, Փենջաբ (Պակիստան)

## Պատկերասրահ

Պատկեր:Genga03.jpg|thumb|185px|Ստալակտիտների և ստալագմիտների սյուն
Պատկեր:Genga_Tempio_del_Valadier_2c.jpg|մինի|Ջենգա, Տեմպիետո դել Վալադիեռ սրբավայր քարանձավում
Պատկեր:Grotte di Frasassi - Canne d'Organo.jpg|thumb|«Երգեհոնի խողովակներ»
Պատկեր:Grotte di Frasassi - il Pozzo.jpg|thumb|Ջրհոր


## Ծանոթագրություններ

## Արտաքին հղումներ

* 
* 

Կատեգորիա:Իտալիայի ազգային պարկեր
Ռոբերտ Թոմաս Ալլեն

**Ռոբերտ Թոմաս Ալլեն** (, ), կանադացի հումորիստ, առավել ճանաչված է որպես Սթիվեն Լիքոք մրցանակի կրկնակի մրցանակակիր` լավագույն հումորիստ անվանակարգում։ Նա հաղթել է մրցանակը 1957 թվականին՝ «Խոտը երբեք ավելի կանաչ չի եղել» և 1971 թվականին՝ «Կանայք, երեխաները և այլ վայրի կյանք» գրքերի համար։

Ծնվել է Տորոնտոյում, Օնտարիոյում։

Ալլենն սկսել է իր կարիերան որպես գովազդի հեղինակ  Eaton's և Simpsons ընկերությունների համար, և ֆրիլանս հեղինակ է եղել այնպիսի պարբերականների համար, ինչպիսիք են  Maclean's, Saturday Night, The Canadian, Weekend և Star Weekly-ն։

Իր կարիերայի ընթացքում նա հրատարակել է 14 գիրք, այդ թվում` իր էսսեների վերահրատարակությունները և մանկական գրականության գործերը։ Բացի երկու Լիքոք մրցանակները` նա հաղթել է նաև Ռութ Շվարթս մանկական գրականության մրցանակ 1976 թվականին՝ իր «Ջութակը» գրքի համար։

Տորոնտո Սթար պարբերականի ծանրանկարիչ Դունկան Մաքփերսոնի աշխատանքների մեջ կրկնվող կերպարը` ակնոցավոր «միջին կանադացին», ի սկզբանե պատկերված է եղել Ալլենի կողմից։

Թոշակի անցնելուց հետո Ալլանը և իր ընտանիքը 1983 թվականին տեղափոխվել են Սան Սիթի, Կալիֆորնիա։ Նա մահացել է սրտի կաթվածից, Սան Բերնարդինոյում, 1990 թվականին, 79 տարեկան հասակում։

## Ծանոթագրություններ

Կատեգորիա:Կանադացի գրողներ
Մելանի Ֆլորենս

**Մելանի Ֆլորենս** (), Քրիի և շոտլանդական ժառանգության կանադացի հեղինակ։

## Ստեղծագործություններ
Ֆլորենսը ծնվել է Օնտարիո նահանգի Տորոնտո քաղաքում, սակայն նրա գրքերի մի մասը մեզ պատմում են իր պապիկի տխրահռչակ փորձի մասին, որն այցելել է Կանադական գիշերօթիկ դպրոցները։

Գրել է թե՛ գեղարվեստական և թե՛ ոչ գեղարվեստական գրքեր երեխաների և երիտասարդ ընթերցողների համար։ Նրա գրքերը պատմական և ժամանակակից այն խնդիրների մասին են, որոնք ազդեցություն են ունեցել տեղաբնիկ մարդկանց վրա։

2016 թվականին Ֆլորենսը ստացել է TD Կանադական մանկական գրականության մրցանակը` իր «Կորած Նիմամա« (Missing Nimâmâ) գրքի համար։ Գիրքը պատմում է երիտասարդ տեղաբնիկ մայրիկի մասին ով հեռվից դիտում է թե ինչպես է մեծանում իր դուստրը։

Այդ մրցանակը ամենախոշոր մրցանակներից մեկն է կանադական մանկական գրականության համար։

## Աշխատանքները
**Jordin Tootoo: The Highs and Lows in the Journey of the First Inuit to Play in the NHL* (Lorimer, 2011, )
**Righting Canada's Wrongs* (Lorimer, 2015, )
**Missing Nimâmâ* (illustrated by Francois Thisdale, Clockwise, 2015, )
**One Night* (Lorimer, 2016, )
**The Missing* (Lorimer, 2016, )
**Rez Runaway* (Lorimer, 2016, )
**He Who Dreams* (Orca, 2017, )
**Stolen Words* (illustrated by Gabrielle Grimard, Second Story, 2017, )

## Մրցանակներ
* 2012 թվական` Ամերիկյան Հնդկական երիտասարդական գրականության մրցանակ (Ջորդին Տոտու աշխատանքի համար)։ 
* 2015 թվական` Second Story Press's-ի Տեղաբնիկների ստեղծագործությունների մրցույթ («Գողացված բառերի»-ի համար)։ 
* 2016 թվական` TD Կանադական մանկական գրականության մրցանակ («Կորած Nimâmâ»-ի համար)։
* 2017 թվական` Ընթերցանության անտառ «Ոսկե կաղնի» մրցանակ (Կորած Nimâmâ- համար)։
* 2018 թվական` Ռութ և Սիլվիա Շվարցների մանկական գրականության մրցանակ («Գողացված բառերի համար»)։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ապրող անձինք
Մայքլ Քելլի

**Մայքլ Ջոզեֆ Քելլի** (,  ), ամերիկացի դերասան։ Առավել հայտնի է իր՝ «Քարտերի տունը» սերիալում Դագ Ստեմպերի դերով, ինչպես նաև այնպիսի դերերով, ինչպիսիք են «Փոխարինում», «Մեռելների արշալույսը», «Իրականությունը փոխողները», «Քրոնիկոն», «Հիմա դու տեսնում ես ինձ» և «Էվերեստ» ֆիլմերում ունեցած դերերը։ Հայտնվել է նաև «Մարդասպանների սերունդը» հեռուստատեսային մինի սերիալում, «Սոպրանո կլան» սերիալի 6 դրվագներում՝ գործակալ Ռոն Գոդարդի դերում, «Մտածել ինչպես հանցագործ» սերիալում, «Տաբու» սերիալում՝ Էդգար Դումբարտոնի դերում։

## Կենսագրություն
Ապագա դերասանի մանկությունն անցել է Ջորջիա նահանգի Լոուրենսվիլ քաղաքում, որտեղ տեղափոխվել էին նրա ծնողները՝ Մայքլը և Մորինը, երկու քույրերը՝ Շենոնը և Քեյսին, և եղբայրը՝ Էնդրյուն։ Հարավային Կարոլինայի համալսարանի իրավագիտության բաժին ընդունվելով՝ Մայքլը շուտով փոխեց իր միտքը՝ որոշելով, որ դերասանական գործունեությունը շատ ավելի հետաքրքիր գործունեություն է, քան փաստաբանական պրակտիկան։ Նա թողնում է ուսումը և ընդունվում դերասանական ստուդիա։

Մայքլը հայտնի է «Սոպրանո կլան», «C.S.I. Հանցագործության վայրը Մայամի», «Օրենք և կարգ», «Ոստիկանության սպան», «Վահանը», «Երրորդ հերթափոխը», «9-րդ մակարդակ», «Քարտերի տունը», «Մարդասպանների սերունդը» ֆիլմերում ունեցած իր դերերով։

Նա և իր կին Քերինը ամուսնացել են 2005 թվականին, զույգն ունի երկու երեխա։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:1969 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Մայիսի 22 ծնունդներ
Կատեգորիա:Աուդիոգիրք կարդացողներ